31989R3900
L 375/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 3900/89 НА СЪВЕТА
от 4 декември 1989 година
относно прилагането на Решение № 2/89 на Съвместния комитет за сътрудничество ЕИО-Тунис за изменение, вследствие на присъединяването на Испания и Португалия към Европейските общности, на Протокола относно определянето на концепцията за „продукти с произход“ и методи за административно сътрудничество
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност, и по-специално член 113 от него,
като взе предвид Регламент (ЕИО) № 2573/87 на Съвета от 11 август 1987 г. относно определяне на режима за търговия между Испания и Португалия, от една страна, и Алжир, Египет, Йордания, Ливан, Тунис и Турция, от друга страна (1), и по-специално член 23 от него,
като взе предвид предложението на Комисията,
като има предвид, че член 7 от Решение 87/456/EОВС на представителите на правителствата на държавите-членки на заседание на Съвета на 11 август 1987 г. определя режима за търговия между Испания и Португалия, от една страна, и Алжир, Египет, Йордания, Ливан, Тунис и Турция, от друга страна, за продукти от Договора на EОВС (2), определя необходимите промени в правилата за произход, приети от Съвета за сътрудничество вследствие на присъединяването на Испания и Португалия, се прилага за продукти, обхванати от въпросното решение;
като има предвид, че по смисъла на член 25 от Протокола относно определяне на концепцията за „продукти с произход“ и методи за административно сътрудничество, Съветът за сътрудничество ЕИО-Тунис прие Решение № 2/89 за изменение на въпросния протокол, като се съобразява с приемането на Испания и Португалия в Европейските общности;
като има предвид, че е необходимо да се приложи настоящото решение на Общността,
ПРИЕ НАСТОЯЩИЯ РЕГЛАМЕНТ:
Член 1
Решение № 2/89 на Съвместния комитет за сътрудничество ЕИО-Тунис се прилага в Общността.
Текстът на решението е приложен към настоящия регламент.
Член 2
Настоящият регламент влиза в сила в деня след датата на публикуването му в Официален вестник на Европейските общности.
Той се прилага от 1 януари 1990 г.
Настоящият регламент е задължителен в своята цялост и се прилага пряко във всички държави-членки.
Съставено на 4 декември 1989 година.